**Zápis do 1. ročníka ZŠ**

Informácie k zápisu

**Milí rodičia!**

**Zápis budúcich prvákov pre školský rok 2024/2025 sa uskutoční**

**22.-24. apríla 2024 (pondelok, utorok, streda) od 14.30-17.30 hod. v priestoroch Spojenej školy sv. Františka z Assisi na Karloveskej 32 v Bratislave.**

Pre zápis dieťaťa do prvého ročníka je potrebné:

1. Vyplniť elektronickú prihlášku

Elektronická prihláška- inštrukcie:

* Elektronická prihláška do 1. ročníka ZŠ je aktívna na webovej stránke školy.

[**Elektronická prihláška**](https://svfrantisek.edupage.org/register/?eqa=d2hhdD1mb3Jt)

* Prihlášku vypisujte dôsledne s diakritikou, všetky potrebné dáta z prihlášky sa prenášajú do školského asc systému.
* V prípade, ak už máte staršie dieťa na našej škole, uveďte rovnakú e-mailovú adresu, ktorú ste uvádzali pri staršom dieťati.
* V prihláške uveďte **primárny materinský jazyk**: jazyk, ktorý si dieťa najlepšie osvojilo v ranom detstve a najčastejšie ním komunikuje v prostredí, v ktorom žije; **iný materinský jazyk:** jazyk, ktorý dieťa používa v prostredí, v ktorom žije, popri materinskom jazyku. Iný materinský jazyk je aplikovateľný hlavne pre dieťa, ktorého rodičia majú rôzne materinské jazyky.
* Prosím uveďte, čí **máte/nemáte** záujem o anglický program pre svoje dieťa v prvom ročníku ZŠ.
1. Zápis na presný čas- inštrukcie
* Po vyplnení elektronickej prihlášky a po jej akceptovaní administrátorom Vám bude na mail, ktorý ste uviedli v elektronickej prihláške odoslaný presný termín a čas zápisu.
* Na zápis sa dostavia obaja zákonní zástupcovia spolu s dieťaťom.
* V prípade neúčasti jedného zo zákonných zástupcov je potrebné priniesť vypísané splnomocnenie.

[Splnomocnenie](file:///C%3A%5CUsers%5CGabriela%20%C5%A0ablat%C3%BArov%C3%A1%5CDownloads%5CInformacie_pre_rodicov_a_splnomocnenie.docx)

1. Na zápis je potrebné priniesť:
* občianske preukazy oboch zákonných zástupcov,
* prefotený rodný list dieťaťa,
* splnomocnenie v prípade neúčasti jedného zo zákonných zástupcov,
* doklady z prípadného vyšetrenia dieťaťa v CPP.
1. Ďalšie informácie:
* Zapisujú sa deti, ktoré **do 31. augusta 2024 dovŕšia vek 6 rokov**.
* Na zápis do prvého ročníka **musia prísť aj tie deti**, ktoré v minulom školskom roku pokračovali v predprimárnom vzdelávaní. (bývalý „odklad“ školskej dochádzky).
* Na plnenie povinnej školskej dochádzky možno **výnimočne prijať aj dieťa, ktoré k 31. augustu 2024 nedovŕšilo vek 6 rokov,** ak zákonný zástupca predloží riaditeľovi školy pri zápise **súhlasné vyjadrenie príslušného zariadenia poradenstva a prevencie a súhlasné vyjadrenie všeobecného lekára pre deti a dorast.**
1. V prípade vyššieho počtu prihlásených zohľadňujeme tieto kritéria:
* súrodenci v škole,
* vierovyznanie,
* aktívne podieľanie sa na živote farnosti,
* osobný pohovor s riaditeľkou školy.

**Dieťa je oficiálne zapísané na štúdium na základnej škole až po vydaní a podpísaní rozhodnutia o prijatí dieťaťa do základnej školy.**

1. Anglický program v prvom ročníku ZŠ

V spolupráci s jazykovou školou Elitenglish sme v školskom roku 2021/2022 úspešne odštartovali anglický program v prvých ročníkoch základnej školy. V budúcom školskom roku 2024/2025 plánujeme v spolupráci naďalej pokračovať a v prípade záujmu rodičov vytvoriť anglické triedy v prvých ročníkoch.

Obsahovou náplňou anglického programu v prvom ročníku je výučba predmetov v anglickom jazyku so zahraničnými lektormi s dotáciou 6 hodín do týždňa.

Konkrétne ide o predmety: 2 hodiny anglického jazyka, 1 hodina matematiky, 1 hodina výtvarnej výchovy, 2 hodiny v popoludňajšom čase v školskom klube detí: 1 hodina predmet Music and Drama (MAD) a 1 hodina predmet Science.

Na hodinách s anglickým lektorom je vždy prítomná aj triedna učiteľka, ktorá v prípade potreby pomáha žiakom pri vyučovacom procese.

Program je spoplatňovaný.

V prípade záujmu označte v elektronickej prihláške možnosť „Áno“ v políčku „Záujem o anglický program“

Svoje ďalšie otázky týkajúce sa anglického programu píšte na: svfrantisek@elitenglish.sk